ddrg/super_eurlex huggingface dataset:
Oficiālais Vēstnesis L 120 , 24/04/2004 Lpp. 0043 - 0047



Komisijas Lēmums (2004. gada 15. aprīlis) par dokumentu sprāgstvielu pārvešanai Kopienas iekšienē (izziņots ar dokumenta numuru C(2004) 1332) (2004/388/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 5. aprīļa Direktīvu 1993/15/EEK par noteikumu saskaņošanu attiecībā uz civilām vajadzībām paredzēto sprāgstvielu laišanu tirgū un uzraudzību [1] un jo īpaši tās 13. panta 3. punktu, tā kā: (1) Saskaņā ar Direktīvu 1993/15/EEK izveidotajā sistēmā sprāgstvielu pārvešanai Kopienas teritorijā paredzēts apstiprināt dažādās kompetentās iestādes, kas atbild par sprāgstvielu izcelsmes, tranzīta un galamērķa zonām. (2) Lai atvieglotu sprāgstvielu pārvešanu starp dalībvalstīm, ievērojot šo produktu pārvadāšanai vajadzīgās drošības prasības, jāsagatavo sprāgstvielu pārvešanai lietojamā dokumenta paraugs, kurā iekļauta informācija, kas prasīta Direktīvas 93/15/EEK 9. panta 5. un 6. punktā. (3) Šajā lēmumā paredzētie pasākumi ir saskaņā ar atzinumu, ko sniegusi pārvaldības komiteja, kura izveidota, ievērojot Direktīvas 1993/15/EEK 13. panta 1. punktu, IR PIEŅĒMUSI ŠĀDU LĒMUMU. 1. pants 1. Informāciju, kas prasīta Direktīvas 1993/15/EEK 9. panta 5. un 6. punktā, sniedz pēc parauga "Dokuments sprāgstvielu pārvešanai Kopienas iekšienē", kurš noteikts pielikumā un tam pievienotajos paskaidrojumos. 2. Kompetentās iestādes dokumenta paraugu akceptē par derīgu pārvešanas dokumentu, kas ir kopā ar sprāgstvielām, kuras pārved starp dalībvalstīm, līdz sprāgstvielas sasniedz galamērķi. 3. Šis lēmums neattiecas uz munīciju. 2. pants Dokumentu sprāgstvielu pārvešanai Kopienas iekšienē, še turpmāk "dokuments", sagatavo trijos eksemplāros. Dalībvalstis veic attiecīgus pasākumus, tostarp identifikācijas aizsardzību, lai nodrošinātu to, ka dokumentu nevar viltot. 3. pants Dokuments jāiespiež uz papīra, kas sver vismaz 80 g/m2. Papīra izturība ir tāda, ka, lietojot to paredzētiem mērķiem, tas viegli neplīst un neburzās. 4. pants Šo lēmumu sāk piemērot sešus mēnešus pēc publicēšanas Eiropas Savienības Oficiālajā Vēstnesī. Tam stājoties spēkā, esošie noteikto periodu apstiprinājumi vairākkārtējai pārvešanai nezaudē derīgumu līdz to termiņu beigām. 5. pants Šis lēmums ir adresēts dalībvalstīm. Briselē, 2004. gada 15. aprīlī Komisijas vārdā — Komisijas loceklis Erkki Liikanen [1] OV L 121, 15.5.1993., 20. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.). -------------------------------------------------- PIELIKUMS Dokuments sprāgstvielu pārvešanai Kopienas iekšienē (Direktīvas 93/15/EEK 9. panta 5. un 6. punkts) +++++ TIFF +++++ +++++ TIFF +++++ +++++ TIFF +++++ --------------------------------------------------
(4)

Iesaistītās VCB ir apmaksājušas savas daļas ECB parakstītajā kapitālā saskaņā ar 2003. gada 18. decembra Lēmumu ECB/2003/18, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas (4). Ņemot to vērā, Lēmuma ECB/2004/6 2. pants nosaka to, ka iesaistītā VCB vai nu pārskaita papildu summu ECB, vai arī ECB pārskaita attiecīgu summu atpakaļ iesaistītajai VCB, lai panāktu atbilstību Lēmuma ECB/2004/6 1. panta tabulā norādītajām summām. Līdzīgi, Danmarks Nationalbank, Sveriges Riksbank un Bank of England ir apmaksājušas savas daļas ECB parakstītajā kapitālā saskaņā ar 2003. gada 18. decembra Lēmumu ECB/2003/19, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic neiesaistītās valstu centrālās bankas (5). Ņemot to vērā, Lēmuma ECB/2004/10 2. panta 1. punkts nosaka to, ka šīs trīs VCB vai nu pārskaita papildu summu ECB, vai, attiecīgā gadījumā, saņem summu atpakaļ no ECB, lai panāktu atbilstību Lēmuma ECB/2004/10 1. panta tabulā norādītajām summām. Lēmuma ECB/2004/10 2. panta 2. punkts paredz, ka pievienošanās valstu VCB pārskaita ECB summas, kas pretī to nosaukumam norādītas tā paša lēmuma 1. panta tabulā,
(5)

Portugāles iesniegumam pievienotie dokumenti sniedz pietiekamus pierādījumus par to, ka konkurētspējīga elektroenerģijas tirgus mērķus nav iespējams sasniegt vai to darīt nav praktiski, ņemot vērā nelielo ražošanas apjomu un to, ka salas atrodas atstatu viena no otras. Šādā ļoti nelielā sistēmā bieži nav iespējams ierīkot vairāk par vienu elektroenerģijas ražotni uz salas, kas konkurējošo enerģijas ražotņu pastāvēšanu padara gluži neiespējamu. Maz ticams, ka tirgus lielums veicinās pieteikumu iesniegšanu vai konkursu rīkošanu. Bez tam nav arī augstsprieguma pārvades tīklu sistēmas un apstākļos, kad nav konkurences ražošanas jomā, direktīvas prasību īstenošanai par sadales sistēmu sadalīšanu nav nepieciešamā pamata. Šie paši apsvērumi attiecināmi pret trešo pušu piekļuvi sistēmai.
(1)

Saskaņā ar 2. pantu 1992. gada 29. oktobra Komisijas Regulā (EEK) Nr. 3149/92, ar ko nosaka sīki izstrādātus noteikumus par pārtikas piegādi no intervences krājumiem vistrūcīgākajām personām Kopienā (3), Komisijai jāpieņem sadales plāns, kuru finansēs no 2005. budžeta gada pieejamiem līdzekļiem. Konkrēti, plāna mērķis ir noteikt katrai pasākumā iesaistītajai dalībvalstij piešķirto finanšu līdzekļu griestus, lai tā izpildītu savu plāna uzdevumu, un noteikt katra produkta veida daudzumu, kas jāizņem no intervences aģentūru uzkrājumiem.
1.

Novietne liellopu turēšanai tiek uzskatīta par brīvu no BHV1 infekcijas, ja tā atbilst šādiem nosacījumiem: 1.1. pēdējo 6 mēnešu laikā novietnē nav reģistrētas aizdomas par BHV1 infekciju, un visi novietnē turētie liellopi ir brīvi no klīniskiem simptomiem, kas norāda uz BHV1 infekciju; 1.2. ir ievesti tikai liellopi no tādām novietnēm, kas atrodas II pielikumā uzskaitītajās dalībvalstīs vai to reģionos, vai tādām, kas ir brīvas no BHV1, un neviens no novietnē turētajiem liellopiem nav bijis kontaktā ar citiem liellopiem, izņemot tos, kas nāk no tādām novietnēm, kas atrodas II pielikumā uzskaitītajās dalībvalstīs vai to reģionos, vai tādām, kas ir brīvas no BHV1; 1.3. liellopu mātītes tiek apsēklotas tikai ar tādu buļļu sēklu, kas audzēti saskaņā ar direktīvu 88/407/EEK un pārbaudīti ar negatīvu rezultātu uz antivielām, kas norādītas 2. panta 1. punkta c) apakšpunkta i) daļā, vai tās apsēklojuši buļļi no novietnēm, kas atrodas II pielikumā uzskaitītajās dalībvalstīs vai to reģionos, vai tādām, kas ir brīvas no BHV1; 1.4. novietnei piemērots vismaz viens no sekojošiem kontroles režīmiem: 1.4.1. seroloģiskā izmeklēšana uz 2. panta 1. punkta c) apakšpunktā minētajām antivielām ir veikta ar negatīviem rezultātiem katrā gadījumā ar vismaz diviem asins paraugiem, kas ņemti ar 5 līdz 7 mēnešu intervālu no visiem liellopu tēviņiem un mātītēm, kas tiek izmantoti vai paredzēti audzēšanai un ir vecāki par 9 mēnešiem; 1.4.2. seroloģiskā izmeklēšana uz antivielām pret BHV1 ir veikta ar negatīvu rezultātu ar vismaz diviem atsevišķiem piena paraugiem vai ar piena paraugu kopumu, kas ņemts no ne vairāk kā 5 dzīvniekiem ar intervālu no 5 līdz 7 mēnešiem no visiem zīdītājiem, un seroloģiskā izmeklēšana uz 2. panta 1. punkta c) apakšpunktā minētajām antivielām ir veikta ar negatīviem rezultātiem katrā gadījumā ar vismaz diviem asins paraugiem, kas ņemti ar 5 līdz 7 mēnešu intervālu no visiem nezīdītājiem liellopu tēviņiem un mātītēm, kas tiek izmantoti vai paredzēti audzēšanai un ir vecāki par 9 mēnešiem; 1.4.3. piena fermu gadījumā, kurās vismaz 30 % liellopu ir piena govis, seroloģiska izmeklēšana uz antivielām pret BHV1 ir veikta ar negatīviem rezultātiem katrā gadījumā ar vismaz trijiem piena paraugiem, kas savākti, atkarībā no izmantojamās pārbaudes specifikas, no ne vairāk kā 50 dzīvnieku kopējā apjoma, kas ņemts ar vismaz 3 mēnešu intervālu, un seroloģiskā izmeklēšana uz 2. panta 1. punkta c) apakšpunktā minētajām antivielām ir veikta ar negatīviem rezultātiem katrā gadījumā ar vismaz vienu asins paraugu, kas ņemts ar 5 līdz 7 mēnešu intervālu no visām nezīdītājām liellopu mātītēm un no visiem liellopu tēviņiem, kas paredzēti audzēšanai un ir vecāki par 9 mēnešiem; 1.4.4. visu novietnē turēto liellopu izcelsmes vieta ir novietnes, kas atrodas II pielikumā uzskaitītajās dalībvalstīs vai to reģionos, vai tādas, kas ir brīvas no BHV1.
7.

Šis nolīgums stājas spēkā no tā parakstīšanas brīža. Abas puses var lauzt šo nolīgumu jebkurā laikā, par to paziņojot caur diplomātiskiem kanāliem. Līgums tiek lauzts deviņdesmit (90) dienu laikā no dienas, kad paziņojums par līguma laušanu ir iesniegts otrai Pusei. Šo nolīgumu var grozīt jebkurā laikā, pusēm par to savstarpēji rakstiski vienojoties.
Oficiālais Vēstnesis L 309 , 26/11/2003 Lpp. 0009 - 0009



Eiropas Parlamenta un Padomes Lēmums Nr. 2066/2003/EK (2003. gada 10. novembris) par topogrāfiskās uzmērīšanas un attālās uzrādes turpmāku piemērošanu lauksaimniecības statistikā no 2004. gada līdz 2007. gadam, un ar ko groza Lēmumu 1445/2000/EK EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 285. pantu, ņemot vērā Komisijas priekšlikumu, saskaņā ar Līguma 251. pantā [1] noteikto procedūru, tā kā: (1) Eiropas Parlamenta un Padomes 2000. gada 22. maija Lēmuma Nr. 1445/2000/EK par topogrāfiskās uzmērīšanas un attālās uzrādes piemērošanu lauksaimniecības statistikā no 1999. gada līdz 2003. gadam [2] termiņš beidzas 2003. gada 31. decembrī. (2) Vajadzība pēc pietiekamas informācijas par zemes izmantojumu un kultūru stāvokli ir īpaši aktuāla saistībā ar jaunumiem kopējā lauksaimniecības politikā un ar paplašināšanos, jo īpaši, lai izpētītu lauksaimniecības, vides un lauku apvidu savstarpējās attiecības. (3) Komisijas ziņojums Eiropas Parlamentam un Padomei par šo pasākumu īstenošanu no 1999. gada līdz 2003. gadam rāda, ka būtu lietderīgi tos turpināt vēl četrus gadus. (4) Ir jāturpina un jāuzlabo procedūras pasākumu īstenošanai, ko noteica Lēmums 1445/2000/EK, izmantojot iegūto pieredzi un sasniegtos rezultātus. (5) Uz attālās uzrādes darbībām, kam ir vajadzīga papildu izpēte un attīstība no 2004. līdz 2007. gadam, attiecas Sestā pamatprogramma pētniecības un attīstības jomā [3]. (6) Ar šo lēmumu visam programmas darbības laikam nosaka kopējo finanšu shēmu, kas budžeta lēmējinstitūcijai gada budžeta procedūras laikā ir galvenais atskaites punkts atbilstīgi 33. punktam Eiropas Parlamenta, Padomes un Komisijas 1999. gada 6. maija iestāžu nolīgumā par budžeta disciplīnu un budžeta procedūras uzlabošanu [4], IR PIEŅĒMUŠAS ŠO LĒMUMU. 1. pants Lēmumu 1445/2000/EK groza šādi. 1. Lēmuma 1. panta 1. punktam pievieno šādu tekstu: "Šos pasākumus turpina četrus gadus, sākot no 2004. gada 1. janvāra". 2. Lēmuma 3. pantu aizstāj šādi: "3. pants Šīs programmas īstenošanas finansējumu laikposmam no 2004. līdz 2007. gadam nosaka 7,85 miljonu EUR apmērā. Gada apropriāciju apstiprina budžeta lēmējinstitūcija atbilstoši finanšu plānam." 3. Lēmuma 6. pantā "2003. gada 31. jūlijam" aizstāj ar "2007. gada 31. jūlijam". 4. Lēmuma 7. pantā "2003. gada 31. decembrim" aizstāj ar "2007. gada 31. decembrim". 2. pants Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī. Briselē, 2003. gada 10. novembrī Eiropas Parlamenta vārdā — priekšsēdētājs P. Cox Padomes vārdā — priekšsēdētājs A. Marzano [1] Eiropas Parlamenta 2003. gada 1. jūlija atzinums (vēl nav publicēts Oficiālajā Vēstnesī) un Padomes 2003. gada 29. septembra lēmums (vēl nav publicēts Oficiālajā Vēstnesī). [2] OV L 163, 4.7.2000., 1. lpp. [3] OV L 232, 29.8.2002., 1. lpp. [4] OV C 172, 18.6.1999., 1. lpp. --------------------------------------------------
Oficiālais Vēstnesis L 321 , 06/12/2003 Lpp. 0060 - 0060



Komisijas Lēmums (2003. gada 5. decembris), ar kuru groza Lēmumu 2002/613/EK, kas attiecas uz Kanādas apstiprinātajiem cūku sugas dzīvnieku spermas savākšanas centriem (izziņots ar dokumenta numuru C(2003) 4525) (dokuments attiecas uz EEZ) (2003/844/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/429/EEK, ar ko nosaka dzīvnieku veselības prasības, kuras piemērojamas Kopienas iekšējā tirdzniecībā ar cūku sugas mājdzīvnieku spermu un tās importā [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 8. panta 1. punktu, tā kā: (1) Atbilstoši Komisijas 2002. gada 19. jūlija Lēmumam 2002/613/EK, ar ko paredz cūku sugas mājdzīvnieku spermas importa nosacījumus [3], kurā grozījumi izdarīti ar Lēmumu 2003/15/EK [4], apstiprina to trešo valstu sarakstu, iekļaujot Kanādu, no kurām dalībvalstīm jāatļauj cūku sugas mājdzīvnieku spermas imports. (2) Kanāda ir nosūtījusi informāciju par spermas savākšanas centru, ko šīs valsts veterinārās iestādes ir oficiāli apstiprinājušas cūku sugas mājdzīvnieku spermas eksportam uz Kopienu. Kanāda ir prasījusi iekļaut minēto centru to spermas savākšanas centru sarakstā, kas apstiprināti saskaņā ar Lēmumu 2002/613/EK. (3) Ir saņemtas Kanādas garantijas attiecībā uz atbilstību Direktīvas 90/429/EEK prasībām. (4) Tādēļ attiecīgi jāgroza Lēmums 2002/613/EK. (5) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/613/EK V pielikuma daļā, kas paredzēta Kanādai, pievieno šādu rindu: "CA | 8-AI-05 | Alberta Swine Genetics Corp. Box 3310 Leduc Alberta T9E 6M3" | 2. pants Šo lēmumu piemēro no 2003. gada 9. decembra. 3. pants Šis lēmums ir adresēts dalībvalstīm. Briselē, 2003. gada 5. decembrī Komisijas vārdā –– Komisijas loceklis David Byrne [1] OV L 224, 18.8.1990., 62. lpp. [2] OV L 122, 16.5.2003., 1. lpp. [3] OV L 196, 25.7.2002., 45. lpp. [4] OV L 7, 11.1.2003., 90. lpp. --------------------------------------------------
Oficiālais Vēstnesis L 041 , 13/02/2002 Lpp. 0043 - 0043



Komisijas Lēmums (2002. gada 11. februāris), ar kuru groza Direktīvu 92/33/EEK, lai pagarinātu atkāpes, kas attiecas uz nosacījumiem dārzeņu pavairošanas un stādāmā materiāla importam no trešām valstīm (izziņots ar dokumenta numuru C(2002) 427) (Dokuments attiecas uz EEZ) (2002/111/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 28. aprīļa Direktīvu 92/33/EEK par tirdzniecību ar dārzeņu pavairošanas un stādāmo materiālu, kas nav sēklas [1], kurā jaunākie grozījumi izdarīti ar Komisijas Lēmumu 1999/29/EK [2], un jo īpaši tās 16. panta 2. punkta otro daļu, tā kā: (1) Ar Direktīvas 92/33/EEK 16. panta 1. punktu noteikts, ka Komisijai jāpieņem lēmums par to, vai dārzeņu pavairošanas un stādāmais materiāls, kas nav sēklas un kas ražots trešā valstī un sniedz tādas pašas garantijas attiecībā uz piegādātāja saistībām, identitāti, raksturīgajām pazīmēm, augu veselību, augsni, iepakojumu, pārbaudes režīmu, marķēšanu un (iepakojuma vienību) noslēgšanu, ir attiecībā uz visām šīm pazīmēm līdzvērtīgs dārzeņu pavairošanas un stādāmajam materiālam, kurš nav sēklas un kurš ražots Kopienā un atbilst minētās direktīvas prasībām un nosacījumiem. (2) Tomēr pašlaik pieejamā informācija par nosacījumiem, ko piemēro trešās valstīs, joprojām nav pietiekama, lai šobrīd Komisija varētu pieņemt jebkādus šādus lēmumus attiecībā uz trešām valstīm. (3) Lai novērstu tirdzniecības modeļu traucējumus, ir jāatļauj dalībvalstīm, kuras no trešām valstīm importē dārzeņu pavairošanas un stādāmo materiālu, kas nav sēklas, turpināt saskaņā ar Direktīvas 92/33/EEK 16. panta 2. punktu piemērot šādiem produktiem nosacījumus, kuri līdzvērtīgi tiem, ko piemēro līdzīgiem Kopienas produktiem. (4) Termiņu, kādā piemēro Direktīvas 92/33/EEK 16. panta 2. punkta pirmajā daļā paredzēto atkāpi, kuru ar Lēmumu 1999/29/EK pagarināja līdz 2001. gada 31. decembrim, ir attiecīgi vēl jāpagarina. (5) Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu, IR PIEŅĒMUSI ŠO LĒMUMU. 1. pants Direktīvas 92/33/EEK 16. panta 2. punkta pirmajā daļā datumu "2001. gada 31. decembris" aizstāj ar "2004. gada 31. decembris". 2. pants Šis lēmums ir adresēts dalībvalstīm. Briselē, 2002. gada 11. februārī Komisijas vārdā — Komisijas loceklis David Byrne [1] OV L 157, 10.6.1992., 1. lpp. [2] OV L 8, 14.1.1999., 29. lpp. --------------------------------------------------
Oficiālais Vēstnesis L 033 , 02/02/2002 Lpp. 0029 - 0030



Komisijas Lēmums (2002. gada 30. janvāris), ar ko groza Lēmumu 97/569/EK par trešo valstu tādu uzņēmumu pagaidu sarakstu izstrādāšanu, no kuriem dalībvalstis atļauj ievest gaļas produktus, lai iekļautu tajos Malaizijas uzņēmumu (izziņots ar dokumenta numuru C(2002) 328) (Dokuments attiecas uz EEZ) (2001/74/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 4. punktu, tā kā: (1) Pagaidu saraksti, kuros norādīti trešo valstu uzņēmumi, no kuriem dalībvalstis atļauj ievest gaļas produktus, ir izstrādāti Komisijas Lēmumā 97/569/EK [3], kurā jaunākie grozījumi izdarīti ar Lēmumu 2000/555/EK [4]. (2) Komisija no Malaizijas saņēmusi ziņas par mājputnu gaļas produktu ražošanas uzņēmumu ar garantijām, ka tas pilnībā atbilst attiecīgajām Kopienas veterinārsanitārajām prasībām un, ja uzņēmums neizpildītu minētās prasības, valsts apturētu izvešanu uz Eiropas Kopienu. (3) Attiecībā uz Malaiziju tādējādi var izstrādāt pagaidu sarakstu, kurā iekļauti uzņēmumi, kas ražo mājputnu gaļu, un tādēļ ir attiecīgi jāgroza Lēmums 97/569/EK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Komisijas Lēmuma 97/569/EK pielikumam. 2. pants Šis lēmums ir adresēts dalībvalstīm. Briselē, 2002. gada 30. janvārī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 234, 26.8.1997., 16. lpp. [4] OV L 235, 19.9.2000., 25. lpp. -------------------------------------------------- PIELIKUMS Malaizija 1 | 2 | 3 | 4 | 5 | 49 | Prima Agri-Products Sdn. Bhd | Bandar Baru Bangi, Selangor, Malaysia | | PMP | --------------------------------------------------
Oficiālais Vēstnesis L 344 , 19/12/2002 Lpp. 0039 - 0040



Komisijas Lēmums (2002. gada 13. decembris) par to Folklendas salu uzņēmumu sarakstu, kas apstiprināti svaigas gaļas importam Kopienā (izziņots ar dokumenta numuru C(2002) 4988) (Dokuments attiecas uz EEZ) (2002/987/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot no trešām valstīm liellopus, aitas un kazas, cūkas, svaigu gaļu vai gaļas produktus [1], kurā jaunākie grozījumi izdarīti ar Padomes Regulu (EK) Nr. 1452/2001 [2], un jo īpaši tās 4. panta 1. punktu un 18. panta 1. punktu, tā kā: (1) Trešo valstu uzņēmumiem var atļaut eksportēt svaigu gaļu uz Kopienu tikai tad, ja tie atbilst Direktīvā 72/462/EEK izklāstītajiem vispārējiem un īpašajiem nosacījumiem. (2) Saskaņā ar Kopienas misiju var secināt, ka dzīvnieku veselības stāvoklis Folklendas salās ir labvēlīgs un pielīdzināms dzīvnieku veselības stāvoklim dalībvalstīs, jo īpaši attiecībā uz slimību pārnešanu ar gaļas starpniecību, un ka svaigas gaļas produkcijas pārbaudes process ir apmierinošs. (3) Lai piemērotu Direktīvas 72/462/EEK 4. panta 3. punktu, Folklendas salas ir sniegušas sīkas ziņas par uzņēmumu, kam jāatļauj eksportēt uz Kopienu svaigu gaļu. (4) Kopienas pārbaude ir pierādījusi, ka minētā uzņēmuma higiēnas normas ir apmierinošas un ka tādēļ to var iekļaut saskaņā ar Direktīvas 72/462/EEK 4. panta 1. punktu sagatavojamā to uzņēmumu pirmajā sarakstā, kam var atļaut veikt svaigas gaļas importu. Uz tā uzņēmuma svaigas gaļas importu, kas norādīts pielikuma sarakstā, joprojām attiecas jau pieņemtie noteikumi, Līguma vispārējie noteikumi un jo īpaši pārējie Kopienas veterinārie noteikumi attiecībā uz veselības aizsardzību. (5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā norādīto uzņēmumu Folklendas salās apstiprina svaigas gaļas eksportam uz Kopienu. 2. Uz ievedumiem no šā uzņēmuma joprojām attiecas Kopienas veterinārie noteikumi, un jo īpaši noteikumi, kas attiecas uz veselības aizsardzību. 2. pants Šis lēmums ir adresēts dalībvalstīm. Briselē, 2002. gada 13. decembrī Komisijas vārdā — Komisijas loceklis David Byrne [1] OV L 302, 31.12.1972., 28. lpp. [2] OV L 198, 21.7.2001., 11. lpp. -------------------------------------------------- PIELIKUMS Valsts: Folklendas salas Apstiprinājuma | Uzņēmums/adrese | Pilsēta/reģions | Kategorija | SR | SL | CP | CS | B | S/G | P | SP | (FK) 01 | Falkland Island Meat Company | Stenlija, Folklendas salas | X | X | X | | X | | | --------------------------------------------------
Oficiālais Vēstnesis L 335 , 12/12/2002 Lpp. 0001 - 0001



Padomes Lēmums (2002. gada 10. decembris) attiecībā uz Vienotās rīcības 2002/210/KĀDP par Eiropas Savienības policijas misiju īstenošanu (2002/968/KĀDP) EIROPAS SAVIENĪBAS PADOME, ņemot vērā Padomes 2002. gada 11. marta Vienoto rīcību 2002/210/KĀDP par Eiropas Savienības policijas misiju (ESPM) [1], un jo īpaši tās 9. panta 1. punkta b) apakšpunkta pēdējo daļu saistībā ar Līguma par Eiropas Savienību 23. panta 2. punkta otro ievilkumu, tā kā Padomei jāpieņem lēmums par 2003. gada galīgo budžetu, IR PIEŅĒMUSI ŠO LĒMUMU. 1. pants 1. ESPM budžets 2003. gadam ir EUR 38 miljoni, no kuriem pamatsummu EUR 20 miljoni finansē no Eiropas Savienības vispārējā budžeta. 2. Šā panta 1. punktā no Kopienas budžeta finansēto izdevumu pārvaldību veic saskaņā ar tām Kopienas procedūrām un noteikumiem, ko piemēro budžeta jautājumiem, ar tādu izņēmumu, ka iepriekšējais finansējums nepaliek Kopienas īpašumā. 2. pants Šis lēmums stājas spēkā tā pieņemšanas dienā. 3. pants Šo lēmumu publicē Oficiālajā Vēstnesī. Briselē, 2002. gada 10. decembrī Padomes vārdā — priekšsēdētājs P. S. Møller [1] OV L 70, 13.3.2002., 1. lpp. --------------------------------------------------